Legal Document

Category: 41

Text:
62. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 249 της 5/10 Μαΐου 1989 (ΦΕΚ Α΄ 117) (Διόρθ. σφαλμ. στο ΦΕΚ Α΄ 155/14-6-89) «Οργάνωση και λειτουργία των Υπηρεσιών του Αυτόνομου Οργανισμού Εργατικής Κατοικίας Ο.Ε.Κ.». Έχοντας υπόψη: 1.Τις διατάξεις της παραγρ. 5 του άρθρου 24 του Ν. 1558/85 (ΦΕΚ 137/Α/85). 2.Τις διατάξεις της παραγρ. 1 του άρθρου 17 του Ν. 1320/1983 (ΦΕΚ 6Α/83). 3.Τις διατάξεις της παραγρ. 10 του άρθρου 9 του Ν. 1586/86 (ΦΕΚ 37Α/86). 4.Την αριθ. 98130/24.11.88 απόφαση Πρωθυπουργού και Υπουργού Εργασίας «Ανάθεση αρμοδιοτήτων στον Υφυπουργό Εργασίας Πέτρο Μώραλη» (ΦΕΚ 859/Β/24.11.88). 5.Την γνώμη του Διοικητικού Συμβουλίου (Δ.Σ.) του Οργανισμού Εργατικής Κατοικίας (Ο.Ε.Κ.) που διατυπώθηκε στα πρακτικά των αριθ. 20/87 (Θ.2ο), 21/87 (Θ.2ο), 31/87 (Φ.114ο), 48/87 (Θ.104ο) και 35/88 (Θ.2ο) συνεδριάσεων αυτού. 6.Τη γνωμοδότηση 161/1989 του Συμβουλίου της Επικρατείας. Με πρόταση των Υπουργών Προεδρίας της Κυβέρνησης και Οικονομικών και του Υφυπουργού Εργασίας, αποφασίζουμε: ΚΕΦΑΛΑΙΟ Α Διάρθρωση και Αρμοδιότητες των Υπηρεσιών Άρθρο 1 Βασική Διάρθρωση Οι υπηρεσίες του Αυτόνομου Οργανισμού Εργατικής Κατοικίας διαρθρώνονται σε: Α)Κεντρική Υπηρεσία. Β)Περιφερειακές Υπηρεσίες. Γ)Υπηρεσίες διεπόμενες από ειδικές διατάξεις. (Ο συντονισμός των δραστηριοτήτων τους γίνεται από τον Συντονιστή Διοίκησης. Ο Συντονιστής Διοίκησης θα έχει κυρίως ως έργο τον σχεδιασμό και τον συντονισμό των δραστηριοτήτων όλων των Υπηρεσιών Κεντρικών και Περιφερειακών για την εφαρμογή της Κυβερνητικής Πολιτικής στον χώρο της ευθύνης του Οργανισμού ή όσα ειδικώτερα καθήκοντα θα του ανατίθενται από το Διοικητικό Συμβούλιο (Δ.Σ.) ανάλογα με τις εκάστοτε ανάγκες της Υπηρεσίας). Με το άρθρ. 2 του Π.Δ. 181/12-26 Μαΐου 1992 (ΦΕΚ Α΄ 82) καταργήθηκε, από τη δημοσίευση του ανωτέρω Π.Δ/τος, ο θεσμός του Συντονιστή Διοίκησης. Άρθρο 8 Διάρθρωση και Αρμοδιότητες Διεύθυνσης  Οικονομικού 1.Η Διεύθυνση Οικονομικού αποτελείται από τα εξής Τμήματα: α)Τμήμα Λογιστηρίου β)Τμήμα Προϋπολογισμού και Εκκαθαρίσεως Πληρωμών γ)Τμήμα Δαπανών και Ελέγχου δ)Τμήμα Εξυπηρέτησης Δικαιούχων Στέγασης ε)Τμήμα Εσόδων-Προμηθειών και Κινητής Περιουσίας 2.Οι αρμοδιότητες της Δ/νσης Οικονομικού ανάγονται στα κατωτέρω θέματα που κατανέμονται μεταξύ των Τμημάτων ως ακολούθως: α)Τμήμα Λογιστηρίου Στην αρμοδιότητα αυτού ανήκει: 1.Η έκδοση των πάσης φύσεως χρηματικών ενταλμάτων και η επιμέλεια για την πληρότητα και ορθότητα των απαραιτήτων δικαιολογητικών. 2.Η τήρηση βιβλίου παρακολουθήσεως χρηματικών ενταλμάτων και συμφωνία αυτών για απόδοση κρατήσεων. 3.Η διακίνηση των χρηματικών ενταλμάτων στην Υπηρεσία Παρέδρου για θεώρηση. 4.Η έκδοση με βάση τα θεωρημένα χρημ. εντάλματα επιταγών πληρωμής κάθε είδους δαπάνης και φροντίδα για την υπογραφή τους και την εν συνεχεία παράδοση στους δικαιούχους. 5.Η τήρηση βιβλίου επιταγών εξοφλουμένων χρηματικών ενταλμάτων. 6.Η παρακολούθηση των καταθέσεων του Οργανισμού και της διακίνησης των κεφαλαίων του μέσω των Τραπεζών. 7.Η τήρηση καρτελλών συμβάσεων ανατεθέντων έργων ανέγερσης εργατικών κατοικιών για παρακολούθηση των γινομένων πληρωμών. 8.Η τήρηση βιβλίου των πάσης φύσεως εγγυητικών επιστολών. 9.Η τήρηση και παρακολούθηση του λογ/σμού εφ’ άπαξ Ν.103/75 (ΦΕΚ 167/τ.Α). 10.Η τήρηση κατά τις κείμενες διατάξεις των λογιστικών βιβλίων του Οργανισμού βάσει μηχανογραφικού συστήματος. 11.Η επιμέλεια της συμφωνίας των λογαριασμών των Τραπεζών μετά των αντιστοίχων λογαριασμών του Οργανισμού. 12.Η σύνταξη των μηνιαίων λογιστικών ισοζυγίων. 13.Η σύνταξη του ετήσιου ισολογισμού και απολογισμού και η υποβολή προς έγκριση εντός του πρώτου εξαμήνου του επομένου έτους. 14.Η μέριμνα για την συγκέντρωση και ταξινόμηση οικονομικών στοιχείων και τήρηση στατιστικών στοιχείων της όλης οικονομικής δραστηριότητας του Οργανισμού. 15.Η τήρηση αρχείου θεωρημένων χρηματικών ενταλμάτων και νομίμων δικαιολογητικών αυτών. 16.Η μέριμνα για την συγκέντρωση στοιχείων για σύνταξη του ετήσιου Προϋπολογισμού του Οργανισμού και Σελ. 68,898 Τεύχος ΙΑ-8-3 Σελ. 14 των γενικών αναμορφώσεων αυτού σύμφωνα με τις κείμενες διατάξεις και για την υποβολή του στις αρμόδιες υπηρεσίες για έγκριση. 17.Η κατάρτιση των προτάσεων του Προγράμματος Δημοσίων Επενδύσεων (Π.Δ.Ε.) και υποβολή αρμοδίως για έγκριση. 18.Η παρακολούθηση εκτέλεσης του Π.Δ.Ε. από οικονομικής πλευράς. 19.Η μέριμνα για τη συγκέντρωση και ταξινόμηση οικονομικών στοιχείων της όλης δραστηριότητος του Οργανισμού για παροχή στους αρμόδιους φορείς. 20.Υποβολή στο Διοικητικό Συμβούλιο για ενημέρωση των απολογιστικών στοιχείων (κατά γενικές κατηγορίες) σε σύγκριση με τον προϋπολογισμό. β)Τμήμα Προϋπολογισμού και Εκκαθάρισης Πληρωμών Στην αρμοδιότητα αυτού ανήκει: 1.Η τήρηση του βιβλίου Προϋπολογισμού για την έγκαιρη διαπίστωση της επάρκειας των πιστώσεων και η επιμέλεια για την εγγραφή συμπληρωματικών ή νέων πιστώσεων αναλόγως των αναγκών. 2.Ο έλεγχος των πιστώσεων κατά κωδικό αριθμό και η προσυπογραφή των καταστάσεων διακίνησης χρημ. ενταλμάτων για θεώρηση, προς την Υπηρεσία Παρέδρου του Ελεγκτικού Συνεδρίου. 3.Η σύνταξη αναλυτικών μισθοδοτικών καταστάσεων, κατ’ άτομο πάσης φύσεως προσωπικού με τις ετήσιες μισθοδοτικές μεταβολές και ασφαλιστικές κρατήσεις για τη σύνταξη του ετήσιου προϋπολογισμού. 4.Η επιμέλεια της έκδοσης μηνιαίων μισθοδοτικών καταστάσεων τακτικού προσωπικού-εκτάκτου και επιβλεπόντων μηχανικών-εργοδηγών επαρχίας. 5.Ο υπολογισμός αποζημίωσης των μελών Συμβουλίων και Επιτροπών για συμμετοχή τους στις συνεδριάσεις. 6.Η έκδοση ατομικών εκκαθαρίσεων που προέρχονται από κάθε οικονομική μεταβολή σε όλο το προσωπικό. 7.Η έκδοση καταστάσεων υπολογισμού εφ’ άπαξ αποχωρούντος τακτικού προσωπικού και εκτάκτου. 8.Η χορήγηση τριμήνων αποδοχών στους συνταξιοδοτηθέντες τακτικούς υπαλλήλους. 9.Η χορήγηση προσωπικών δανείων σε όλο το προσωπικό. 10.Η αναδρομική ασφάλιση για αναγνωρισθέντα έκτακτο χρόνο τακτικού προσωπικού, επανελθόντος προσωπικού. 11.Η χορήγηση στο πάσης φύσεως προσωπικό βεβαιώσεων αποδοχών. 12.Ο υπολογισμός αποζημίωσης της υπερωριακής απασχόλησης του προσωπικού. 13.Σύνταξη ισοζυγίων κατ’ άτομο και συμφωνία αυτών. 14.Οι αποδόσεις Φόρου Μισθωτών Υπηρεσιών τριμήνων, η σύνταξη ετήσιας εκκαθαριστικής δήλωσης και η έκδοση βεβαιώσεων ετησίων αποδοχών προσωπικού. γ)Τμήμα Δαπανών και Ελέγχου Στην αρμοδιότητα αυτού ανήκει: 1.Ο έλεγχος των πάσης φύσεως δαπανών του Οργανισμού, ιδιαίτερα σε ότι αφορά τη νομιμότητα κάθε δαπάνης, την πληρότητα των δικαιολογητικών (αντίγραφα των οποίων θα παραμένουν στο Τμήμα). 2.Έλεγχος και προσυπογραφή όλων των εκδιδομένων χρηματικών ενταλμάτων. 3.Η παρακολούθηση της έγκαιρης απόδοσης λογαριασμού επί των εκδιδομένων ενταλμάτων προπληρωμής, επ’ ονόματι υπολόγων. 4.Η μετά από έλεγχο προσυπογραφή των εκδιδομένων από το Τμήμα Λογιστηρίου συμψηφιστικών δελτίων, για λογιστική τακτοποίηση ενταλμάτων με απόδοση λογαριασμού. 15.Β.β.62 Οργανισμός Εργατικής Κατοικίας 5.Η μέριμνα για την έγκαιρη απόδοση των γενομένων υπέρ τρίτων κάθε μορφής κρατήσεων. 6.Η επιμέλεια της αγοράς και επικόλλησης των ενσήμων Ι.Κ.Α. επί των ασφαλιστικών βιβλιαρίων των υπαλλήλων. 7.Η μέριμνα για την είσπραξη, καταβολή και διαχείριση της μισθοδοσίας του προσωπικού, αμοιβής μελών Δ.Σ. και επιτροπών. 8.Η σύνταξη πρακτικών ελέγχου των μισθοδοτικών καταστάσεων μετά την πληρωμή κάθε μήνα. δ)Τμήμα Εξυπηρέτησης Δικαιούχων Στέγασης Στην αρμοδιότητα αυτού ανήκει: 1.Η παρακολούθηση και ο έλεγχος των λογαριασμών των Τραπεζικών με τις οποίες ο Οργανισμός συνεργάζεται για υπογραφή δανειακών συμβάσεων. 2.Ο έλεγχος και η διόρθωση συμβολαίων και λοιπών δικαιολογητικών για υπογραφέντα δάνεια αποπεράτωσης ή επισκευής μέσω των Τραπεζών Εθνικής-Εμπορικής-Γενικής. 3.Η παροχή στοιχείων στον Ηλεκτρονικό Υπολογιστή (Η/Υ) για άνοιγμα μερίδας των δικαιούχων στέγασης. 4.Η συγκέντρωση των δικαιολογητικών και ο έλεγχος αυτών για την καταβολή της Β΄ δόσης των δανείων. 5.Η σύνταξη καταστάσεων για έκδοση χρηματικών ενταλμάτων χορήγησης δανείων. 6.Η μέριμνα και η έκδοση επιταγών β΄ δόσης δανείων. 7.Η άμεση εξυπηρέτηση δικαιούχων για εφ’ άπαξ εξόφληση δανείων και κατοικιών. 8.Η παρακολούθηση της ατομικής μερίδας των δικαιούχων στέγασης και η αποστολή των σχετικών ειδοποιητηρίων. 9.Η τήρηση βιβλίου ασφαλίστρων μέσω των πυρασφαλιστηρίων και συμφωνία αυτών με τις Τράπεζες. 10.Η αλληλογραφία με τους δικαιούχους για παροχή πληροφοριών και η χορήγηση πάσης φύσεως βεβαιώσεως χορηγουμένων δανείων. 11.Η τήρηση και παροχή στατιστικών στοιχείων για τις υπογραφείσες δανειακές συμβάσεις για το συνολικό ύψος αυτών και το υπόλοιπο ποσό που παραμένει μετά τις καταβολές των τμηματικών δόσεων. 12.Η εν γένει επεξεργασία των οικονομικών στοιχείων των κάθε είδους στεγαστικών προγραμμάτων που εφαρμόζει ο Ο.Ε.Κ. μέσω Η/Υ. ε)Τμήμα Εσόδων Προμηθειών και Κινητής Περιουσίας Στην αρμοδιότητα αυτού ανήκει: 1.Η μέριμνα για την είσπραξη των πάσης φύσεως εσόδων του Οργανισμού. 2.Η σύνταξη και ο έλεγχος των λογιστικών συμφωνιών και αναγγελουμένων μέσω των Τραπεζών και του Ι.Κ.Α. εσόδων, χωριστά κατά κατηγορίες αυτών. 3.Η επιμέλεια της ταξινόμησης των υπό των Τραπεζών αποστελουμένων αποδείξεων καταβολής δόσεως δανείων και κατοικιών και καταχώρησης αυτών στις ατομικές μερίδες των υποχρέων μέσω Ηλεκτρονικών Υπολογιστών (Η/Υ). 4.Η μέριμνα για την προμήθεια κεφαλαιουχικού κ.λπ. εξοπλισμού για τις ανάγκες του Οργανισμού. 5.Η μέριμνα για την προμήθεια, διαχείριση και συντήρηση των κάθε είδους εφοδίων και υλικών που απαιτούνται κατ’ έτος για τη λειτουργία του Οργανισμού. 6.Η τήρηση βιβλίου αποθήκης. 7.Η λήψη μέτρων ασφάλειας και διαφύλαξης των πάσης φύσεως αξιών του Οργανισμού. 8.Η μέριμνα για τη στέγαση των Υπηρεσιών του Οργανισμού. 9.Η μέριμνα για τη μίσθωση των ιδιόκτητων καταστημάτων που έχουν ανεγερθεί στους οικισμούς του Οργανισμού. 10.Η παρακολούθηση είσπραξης των ενοικίων καταστημάτων και αιθουσών συγκεντρώσεων ιδιοκτησίας του Ο.Ε.Κ. στους διάφορους εργατικούς οικισμούς. 11.Η εισήγηση αρμοδίως για την κατά τις κείμενες διατάξεις εκποίηση ή καταστροφή αχρήστου υλικού. 12.Η σύνταξη ετήσιας πραγματικής απογραφής και μηχανικών του Οργανισμού. Άρθρο 9 Διάρθρωση και Αρμοδιότητες Διεύθυνσης Πληροφορικής και  Απλούστευσης των Διαδικασιών 1.Η Δ/νση Πληροφορικής και Απλούστευσης των διαδικασιών αποτελείται από τα εξής Τμήματα: α)Το Τμήμα Ανάπτυξης Μηχανογραφικών Εφαρμογών. β)Το Τμήμα Λειτουργίας και Εκμετάλλευσης Εξοπλισμού. γ)Το Τμήμα Απλούστευσης Διαδικασιών και Παραγωγικότητας. 2.Οι αρμοδιότητες της Δ/νσης Πληροφορικής και Απλούστευσης των Διαδικασιών ανάγονται στα κατωτέρω θέματα που κατανέμονται μεταξύ των Τμημάτων ως ακολούθως: α)Τμήμα Ανάπτυξης Μηχ/κών Εφαρμογών Στην αρμοδιότητα του Τμήματος αυτού ανήκει: 1.Ο σχεδιασμός και η εκπόνηση ανάλυσης των προς μηχανογράφηση εφαρμογών σύμφωνα με τις ικανότητες του εκάστοτε υπάρχοντος Ηλεκτρονικού Υπολογιστή (Η/Υ). 2.Η κατάρτιση των απαιτουμένων προγραμμάτων (Η/Υ) για ανάπτυξη και συντήρηση των μηχανογραφικών εφαρμογών καθώς και η εκτέλεση δειγματοληπτικών ελέγχων αξιοπιστίας των αποτελεσμάτων κατά την λειτουργία των εφαρμογών. 3.Η τήρηση ενημερωμένου αρχείου τεκμηρίωσης των Μηχ/κων εφαρμογών. 4.Η τήρηση και ενημέρωση αρχείου εγχειριδίων (MANUALS) τόσο για το Λογισμικό (SOFT WARE) όσο και το υλικό (HARD WARE) του Η/Υ. 5.Η σύνταξη μελετών σκοπιμότητας και τεχνικών προδιαγραφών για επέκταση ή αγορά νέου συστήματος Η/Υ και για εκτέλεση διαγωνισμών προς ανάθεση σε τρίτους μηχανογραφικών εργασιών (πλην συντήρησης υλικού). 6.Η εκπαίδευση του προσωπικού που θα αναλάβει τον χειρισμό των εφαρμογών. β)Τμήμα λειτουργίας και εκμετάλλευση εξοπλισμού. Στην αρμοδιότητα του Τμήματος αυτού ανήκει: 1.Η κωδικογράφηση των παραστατικών. Η καταχώρηση των πληροφοριών (DATA-ENTRY). Η εκτέλεση μηχανογραφικών εφαρμογών. 2.Η τήρηση αρχείου παραστατικών εισόδου και αποτελεσμάτων εξόδου για όσες περιπτώσεις κρίνεται απαραίτητο. 3.Η επιμέλεια της συντήρησης λειτουργίας και ασφάλισης του Υλικού (HARD WARE) και του Λογισμικού (SOFT WARE) καθώς και των μαγνητικών μέσων αποτύπωσης. 4.Η επιμέλεια της αποθήκης μηχανογραφικού χάρτου και των άλλων υλικών που είναι απαραίτητα για τη λειτουργία του συστήματος Η/Υ. 5.Η απόδοση προτεραιότητας στις εκτελούμενες εργασίες στον Η/Υ . γ)Τμήμα απλούστευσης διαδικασιών και παραγωγικότητας. Στην αρμοδιότητα του Τμήματος αυτού ανήκει: 1.Η μελέτη, υπόδειξη και παρακολούθηση εφαρμογής μέτρων για την απλούστευση γραφειοκρατικών τύπων και διαδικασιών και την κατάργηση περιττών διατυπώσεων, σε συνεργασία με τις κατ’ αντικείμενο αρμόδιες υπηρεσίες. 2.Ο καθορισμός, σε συνεργασία με τις κατ’ αντικείμενο αρμόδιες υπηρεσίες, των δικαιολογητικών που κατά περίπτωση απαιτείται να υποβάλλουν συναλλασσόμενοι με τη Διοίκηση. 3.Η μελέτη των χρησιμοποιουμένων εντύπων και η εισήγηση για τη βελτίωση και απλοποίησή τους, ιδιαίτερα των απαραιτήτων στις συναλλαγές των πολιτών και τις υπηρεσίες. 4.Η μελέτη και εισήγηση μέτρων για την καθιέρωση προσφοροτέρων μεθόδων εργασίας για την ταχύτερη διεκπεραίωση του έργου Ο.Ε.Κ. 5.Η μέριμνα για την ανάπτυξη και εφαρμογή από τις κατ’ αντικείμενο αρμόδιες υπηρεσίες συγχρόνων τεχνικών μεθόδων, για τη βελτίωση και αύξηση της παραγωγικότητας. 6.Η εισήγηση μέτρων για τη βελτίωση των συνθηκών εργασίας. 7.Η παρακολούθηση των τεχνολογικών εξελίξεων στον τομέα της μηχανοργάνωσης-πλην του υλικού αυτόματης επεξεργασίας στοιχείων. Η έρευνα της αγοράς και τήρηση στοιχείων για τις τεχνικές προδιαγραφές και τις δυνατότητες των μηχανημάτων γραφείου και η εισήγηση για τον εκσυγχρονισμό του μηχανικού εξοπλισμού. 8.Η μέριμνα για την εκκαθάριση και μικροφωτογράφηση των αρχείων των υπηρεσιών του Ο.Ε.Κ. 9.Η μελέτη υπόδειξη και παρακολούθηση εφαρμογής μέτρων για την διευκόλυνση της επικοινωνίας των πολιτών με τις αρμόδιες υπηρεσίες του Ο.Ε.Κ. 10.Η μέριμνα για την έκδοση και διάθεση ενημερωτικών φυλλαδίων και οδηγιών σχετικά με θέματα αρμοδιότητος του Ο.Ε.Κ. 11.Η μέριμνα για την αναγραφή σε όλα τα έγγραφα, που αφορούν οι δυσμενείς για τους πολίτες διοικητικές ενέργειες των διοικητικών και ενδίκων μέσων προστασίας τους. 12.Η μέριμνα για την έγκαιρη εξέταση από τις αρμόδιες υπηρεσίες των παραπόνων που υποβάλλονται από τους πολίτες. 13.Η μέριμνα για την υποδοχή και πληροφόρηση των πολιτών. 14.Η μέριμνα για την λειτουργία τηλεφωνικού κέντρου παροχής -πληροφοριών προς τους πολίτες για θέματα αρμοδιότητας του Ο.Ε.Κ. (Μετά τη σελ. 68,898) Σελ. 68,899 Τεύχος ΙΑ-8-3 Σελ. 15 Οργανισμός Εργατικής Κατοικίας 15.Β.β.62 Άρθρο 10 Αρμοδιότητες της Νομικής Υπηρεσίας Ο.Ε.Κ. Στην αρμοδιότητα αυτής υπάγονται: 1.Η δικαστική διαχείριση των υποθέσεων του Ο.Ε.Κ. στην οποία περιλαμβάνονται ενδεικτικά: α)Η διεξαγωγή των εδικών και η εν γένει υπεράσπιση των συμφερόντων του Ο.Ε.Κ. ενώπιον των Δικαστηρίων και των Αρχών της Χώρας. β)Η παρακολούθηση της νομοθεσίας και νομολογίας και η ανακοίνωσή τους στις ενδιαφερόμενες υπηρεσίες. γ)Η επιμέλεια για την είσπραξη απαιτήσεων των Ο.Ε.Κ. με αναγκαστική εκτέλεση. δ)Η σύνταξη δηλώσεων σε περίπτωση κατασχέσεων στα χέρια του Ο.Ε.Κ. σαν τρίτου. ε)Η τήρηση βιβλίου δικών-αποφάσεων και αρχείου δικογραφιών. 2.Η άμεση γνωμοδότηση πάνω σε κάθε θέμα νομικής φύσης που ενδιαφέρει τον Ο.Ε.Κ. και η νομική κατοχύρωση και παρακολούθηση των υποθέσεών του και γενικά η λήψη κάθε μέτρου για την περιφρούρηση των συμφερόντων του. Η αρμοδιότητα αυτή περιλαμβάνει, πλην άλλων: α)Παροχή γνωμοδοτήσεων πάνω σε κάθε θέμα που αφορά στην εφαρμογή των νόμων και των Κανονισμών, ύστερα από ερώτημα του Δ.Σ. ή των μελών του ή από τους Διευθυντές των υπηρεσιών του Ο.Ε.Κ. β)Παροχή νομικής φύσης οδηγιών προς τις Υπηρεσίες. γ)Υποβοήθηση και παρακολούθηση του έργου των Δικηγόρων των Τοπικών Γραφείων του Ο.Ε.Κ. και ο έλεγχος της κανονικής λειτουργίας τους, όπως επίσης η υποβοήθηση και ο έλεγχος των Δικηγόρων που διορίζονται στα Δικαστήρια της Χώρας για τη διεξαγωγή των υποθέσεων του Ο.Ε.Κ. δ)Προετοιμασία των εισηγήσεων για την λήψη αποφάσεων από το Δ.Σ. νομικού περιεχομένου σε συνεργασία με τις αρμόδιες Δ/νσεις. ε)Έλεγχο των νομιμοποιητικών εγγράφων και γενικά όσων αφορούν δέσμευση του Ο.Ε.Κ. από νομικής πλευράς. στ)Η ανακοίνωση των πάσης φύσεως δικαστικών αποφάσεων στο Διοικητικό Συμβούλιο εγκαίρως, ώστε να δύνανται να ασκηθούν τα ένδικα μέσα εντός των νομίμων προθεσμιών και η επ’ αυτών ενημέρωση των αρμοδίων Υπηρεσιών. 3.Η επεξεργασία των σχεδίων νόμων, Υπουργικών Αποφάσεων και λοιπών νομοθετημάτων που αφορούν τον Ο.Ε.Κ. και η μελέτη και εισήγηση, σε συνεργασία με τις αρμόδιες διευθύνσεις, των ενδεικνυομένων τροποποιήσεων, συμπληρώσεων ή μεταβολών τους. 4.Η Κωδικοποίηση της νομοθεσίας και των Κανονισμών, όπως επίσης η Κωδικοποίηση κατά θέματα των γνωμοδοτήσεων, των Εγκυκλίων και των αποφάσεων του Δ.Σ. νομικού περιεχομένου. 5.Η συμβολή με ένα ή περισσότερους Δικηγόρους για την παροχή νομικών υπηρεσιών στο Τμήμα περιουσίας του Ο.Ε.Κ. Μέσα στα καθήκοντα του Δικηγόρου ή των Δικηγόρων που θα απασχολούνται στο Τμήμα αυτό εκτός από τις δίκες, που σχετίζονται με περιουσιακά ζητήματα (εξώσεις, προσωρινά μέτρα νομής, διεκδικήσεις, αγωγές νομής) θα έχουν την επιμέλεια και την ευθύνη για την σύνταξη των μισθωτικών συμβάσεων του Ο.Ε.Κ. προς τρίτους και την συγκρότηση φακέλλων και αρχείου τίτλων ιδιοκτησίας των αγοραζομένων γηπέδων, οικοπέδων-διαμερισμάτων από τον Ο.Ε.Κ. τηρώντας ειδικό βιβλίο και ευρετήρια. Σελ. 68,900 Τεύχος ΙΑ-8-3 Σελ. 16 6.Η νομική επεξεργασία των πάσης φύσεως συμβάσεων του Ο.Ε.Κ. με τρίτους. 7.Ο έλεγχος των τίτλων ιδιοκτησίας των αγοραζομένων από τον Ο.Ε.Κ. οικοπέδων και διαμερισμάτων. Ο έλεγχος των συντασσομένων συμβολαίων και η παράσταση ενός Δικηγόρου κατά την υπογραφή των. Η επιμέλεια σε συνεργασία με τις αρμόδιες τεχνικές υπηρεσίες για την κήρυξη των απαλλοτριώσεων υπέρ του Ο.Ε.Κ. ως και η ευθύνη παρακολούθησης όλων των διαδικασιών μέχρι της τελικής ολοκλήρωσης αυτών ως επίσης και η τήρηση Αρχείου απαλλοτριώσεων. Άρθρο 11 Αρμοδιότητες Γραφείου Τύπου και Δημοσίων Σχέσεων Το Γραφείο Τύπου και Δημοσίων Σχέσεων οργανώνεται και λειτουργεί σύμφωνα με τις κάθε φορά ισχύουσες διατάξεις. Στην αρμοδιότητά του ανήκει: 1.Η παρακολούθηση των πάσης φύσεως δημοσιευμάτων στον ημερήσιο και περιοδικό τύπο της ημεδαπής και της αλλοδαπής, που αφορούν είτε άμεσα στον Οργανισμό, είτε σε δραστηριότητες συναφείς προς εκείνες του Οργανισμού. Η σύνταξη και αποστολή απαντήσεων επ’ αυτών, εφ’ όσον συντρέχει περίπτωση. 2.Η ενημέρωση δια του τύπου, ραδιοφώνου και τηλεοπτικών μέσων του κοινού επί των διαφόρων προγραμμάτων του Ο.Ε.Κ. και η προβολή εν γένει όλων των δραστηριοτήτων αυτού στο Εσωτερικό και στο Εξωτερικό δι’ όλων των μέσων ενημέρωσης και ειδικών εντύπων. Άρθρο 12 Αρμοδιότητες Γραφείου Πολιτικής Σχεδίασης Έκτακτης Ανάγκης (Π.Σ.Ε.Α.) Το Γραφείο Πολιτικής Σχεδίασης Έκτακτης Ανάγκης (Π.Σ.Ε.Α.) οργανώνεται και λειτουργεί σύμφωνα με τις ειδικές διατάξεις που ισχύουν κάθε φορά. ΠΕΡΙΦΕΡΕΙΑΚΕΣ ΥΠΗΡΕΣΙΕΣ Άρθρο 13 Διάρθρωση 1.Οι Περιφερειακές Υπηρεσίες έχουν δικαιοδοσία στα όρια του νομού της έδρας τους και έχουν έδρα τις Πρωτεύουσες των νομών, πλην του Νομού Αττικής που έχει μία Διεύθυνση με έδρα την Αθήνα και ένα Τμήμα με έδρα τον Πειραιά λόγω μεγάλου αριθμού αστέγων εργατοϋπαλλήλων και είναι οι κατωτέρω: Άρθρο 2 Γενική διάρθρωση Υπηρεσιών Α.Κεντρική Υπηρεσία του Ο.Ε.Κ. αποτελείται από: 1.Το Γραφείο Προέδρου. 2.Την Διεύθυνση Στεγαστικής Συνδρομής. 3.Την Διεύθυνση Μελετών Έργων. 4.Την Διεύθυνση Κατασκευών. 5.Την Διεύθυνση Διοικητικού. 6.Την Διεύθυνση Οικονομικού. 7.Την Διεύθυνση Πληροφορικής και Απλούστευσης των Διαδικασιών. 8.Την Νομική Υπηρεσία (Ν.Υ.). Για τη σύσταση Γραφείου Τύπου στον Οργανισμό Εργατικής Κατοικίας, βλέπε παρ. 3 άρθρ. 13 Νόμ. 2736/24-26 Αυγ. 1999 (ΦΕΚ Α΄ 172) κατωτ. αριθ. 107. Β.Οι Περιφερειακές Υπηρεσίες αποτελούνται από: α)Διευθύνσεις, β)Τμήματα και γ)Γραφεία, ως κατωτέρω: α)Διευθύνσεις 1.Διεύθυνση Θεσσαλονίκης. 2.Διεύθυνση Αττικής. 3.Διεύθυνση Αχαΐας. β)Τμήματα 1.Τμήμα Καβάλας. 2.Τμήμα Ημαθίας. 3.Τμήμα Κοζάνης. 4.Τμήμα Ιωαννίνων. 5.Τμήμα Λαρίσης. 6.Τμήμα Μαγνησίας. 7.Τμήμα Αιτωλοακαρνανίας. 8.Τμήμα Φθιώτιδας. 9.Τμήμα Βοιωτίας. 10.Τμήμα Πειραιά. 11.Τμήμα Ηρακλείου. γ)Γραφεία 1.Γραφείο Έβρου. 2.Γραφείο Ροδόπης. 3.Γραφείο Ξάνθης. 4.Γραφείο Δράμας. 5.Γραφείο Σερρών. 6.Γραφείο Χαλκιδικής. 7.Γραφείο Κιλκίς. 8.Γραφείο Πέλλας. 9.Γραφείο Πιερίας. 10.Γραφείο Φλώρινας. 11.Γραφείο Καστοριάς. 12.Γραφείο Γρεβενών. 13.Γραφείο Άρτας. 14.Γραφείο Θεσπρωτίας. 15.Γραφείο Πρέβεζας. 16.Γραφείο Τρικάλων. 17.Γραφείο Καρδίτσας. 18.Γραφείο Κερκύρας. 19.Γραφείο Λευκάδας. 20.Γραφείο Κεφαλληνίας. 21.Γραφείο Ζακύνθου. 22.Γραφείο Ηλείας. 23.Γραφείο Ευρυτανίας. 24.Γραφείο Φωκίδας. 25.Γραφείο Ευβοίας. 26.Γραφείο Κορινθίας. 27.Γραφείο Αργολίδας. 28.Γραφείο Αρκαδίας. 29.Γραφείο Μεσσηνίας. 30.Γραφείο Λακωνίας. 31.Γραφείο Λέσβου. 32.Γραφείο Χίου. 33.Γραφείο Σάμου. 34.Γραφείο Κυκλάδων. 35.Γραφείο Δωδεκανήσου. 36.Γραφείο Χανίων. 37.Γραφείο Ρεθύμνης. 38.Γραφείο Λασιθίου. Γ .Οι Υπηρεσίες που διέπονται από ειδικές διατάξεις είναι: 1.Το Γραφείο Τύπου και Δημοσίων Σχέσεων. 2.Το Γραφείο Πολιτικής Σχεδιάσεως έκτακτης ανάγκης (Π.Σ.Ε.Α.). ΚΕΝΤΡΙΚΗ ΥΠΗΡΕΣΙΑ Άρθρο 3 Αρμοδιότητες Γραφείου Προέδρου Διοικητικού Συμβουλίου Στην αρμοδιότητα του Γραφείου Προέδρου Δ.Σ. ανήκει: α)Η συγκέντρωση των υπό των αρμοδίων υπηρεσιακών παραγόντων χορηγουμένων στοιχείων για την ενημέρωση του Προέδρου επί όλων των υποθέσεων και των δραστηριοτήτων των Υπηρεσιών του Ο.Ε.Κ. απαραιτήτων για την εκπλήρωση των καθηκόντων του. β)Η επιμέλεια της αλληλογραφίας του. γ)Η οργάνωση της επικοινωνίας του Προέδρου με υπηρεσιακούς ή εξωϋπηρεσιακούς παράγοντες, με τους πολίτες και με τους εκπροσώπους άλλων φορέων του εσωτερικού και του εξωτερικού. (Αντί για τη σελ. 68,893) Σελ. 68,893(α) Τεύχος 1293-Σελ. 57 Οργανισμός Εργατικής Κατοικίας 15.Β.β.62 Άρθρο 4 Διάρθρωση και αρμοδιότητες Δ/νσης Στεγαστικής Συνδρομής 1.Η Δ/νση Στεγαστικής Συνδρομής αποτελείται από τα εξής Τμήματα: α)Επεξεργασίας Στεγαστικών Προγραμμάτων. β)Συντονισμού των διαδικασιών Στέγασης. γ)Κοινωνιολογικής Έρευνας. δ)Ακίνητης Περιουσίας. 2.Οι αρμοδιότητες της Δ/νσης Στεγαστικής Συνδρομής ανάγονται στα παρακάτω θέματα που κατανέμονται μεταξύ των τμημάτων αυτής ως ακολούθως: α)Τμήμα Επεξεργασίας Στεγαστικών Προγραμμάτων: Στην αρμοδιότητα αυτού ανήκει: 1.Η διερεύνηση του Κοινωνικού, οικονομικού και νομικού πλαισίου και η βάσει αυτών εκπόνηση μελετών για την ανάπτυξη και προώθηση διαφόρων τύπων στεγαστικών προγραμμάτων (απόκτηση γης, κατασκευές κατοικιών, παροχή δανείων, επιδοτήσεις ενοικίων κλπ. μορφών στέγασης), είτε αυτοτελώς, είτε σε συνεργασία με άλλους φορείς (κοινά προγράμματα) και η εισήγηση αυτών προς την Διοίκηση του Ο.Ε.Κ. 2.Η διερεύνηση των χρηματικών πόρων και των δυνατοτήτων χρηματοδότησης στεγαστικών προγραμμάτων από φορείς του Εσωτερικού και του Εξωτερικού και ιδιαίτερα από τα όργανα της Ε.Ο.Κ. 3.Η επί ετήσιας βάσης διαρκής απογραφή αστέγων δικαιούχων διενεργούμενη από τα Τμήματα Στέγασης των Περιφερειακών Δ/νσεων του Ο.Ε.Κ. 4.Η με την συνεργασία με όλες τις Δ/νσεις και ιδία του Τμήματος Κοινωνιολογικής Έρευνας και την υποστήριξη του Η/Υ , ανάλυση και επεξεργασία όλων των στατιστικών δεδομένων των αναγκαίων για την κατάρτιση των εγκρινομένων στεγαστικών προγραμμάτων. 5.Η διερεύνηση μεθόδων προς παροχή κινήτρων για ενίσχυση της Περιφέρειας και υποβολή σχετικών προτάσεων προς την Διοίκηση του Ο.Ε.Κ. 6.Η τελική επεξεργασία των υπό του Δ.Σ. του Ο.Ε.Κ. επιλεγομένων στεγαστικών προγραμμάτων και η προώθηση αυτών μέχρι τελικής έγκρισης σε συνεργασία με άλλους αρμοδίους φορείς. 7.α)Η συγκέντρωση, τήρηση και επεξεργασία των πάσης φύσεως στατιστικών στοιχείων και διαγραμμάτων που αφορούν τις δραστηριότητες του Ο.Ε.Κ. β)Ενημέρωση των στατιστικών στοιχείων της ΕΣΥΕ και γ)Η έκδοση μηνιαίου και ετησίου δελτίου επί των προγραμμάτων του Ο.Ε.Κ. β)Τμήμα Συντονισμού των διαδικασιών Στέγασης. Στην αρμοδιότητα αυτού ανήκει: 1.Η έκδοση εγκυκλίων και οδηγιών προς τις περιφερειακές υπηρεσίες, η παρακολούθηση εκτέλεσης των Στεγαστικών προγραμμάτων, ο συντονισμός και η τήρηση αναλυτικών διαγραμμάτων των πάσης φύσεως στεγαστικών προγραμμάτων. 2.Δημιουργία Αρχείου γνωμοδοτήσεων, πράξεων και αποφάσεων ως και λοιπών στοιχείων σχετιζομένων με την επίλυση των αναφυομένων προβλημάτων κατά την χορήγηση δανείων και την παραχώρηση των εργατικών κατοικιών. Ανάλυση και επεξεργασία αυτών με σκοπό την χάραξη ενιαίας για όλες τις περιφερειακές υπηρεσίες πρακτικής αφ’ ενός και την περαιτέρω υποβολή προτάσεων για νομοθετική ρύθμιση των προβλημάτων αυτών αφετέρου. Σελ. 68,894(α) Τεύχος 1293-Σελ. 58 Έρευνα για την εφαρμογή μεθόδων δικαιώτερης κατανομής και ένταξης των δικαιούχων σε κατηγορίες. 3.Εισαγωγή στο Δ.Σ. των εισηγήσεων των κατά τόπους περιφερειακών υπηρεσιών Ο.Ε.Κ. σχετιζομένων - ενδεικτικώς - με ειδικές περιπτώσεις δικαιούχων των ενστάσεων, κατά αποφάσεων αποκλεισμού από την εν γένει στεγαστική συνδρομή, των πράξεων συστάσεως οριζοντίων ιδιοκτησιών και Κανονισμών των Οικισμών, της συγκρότησης διαφόρων επιτροπών, της έκδοσης παραχωρητηρίων κλπ. και λοιπών εισηγήσεων σχετιζομένων με τις αρμοδιότητες αυτών όπως προκύπτουν από την ισχύουσα Νομοθεσία. 4.Η σε συνεργασία με την Νομική Υπηρεσία εκπόνηση σχεδίων για την έκδοση Υ .Α. που τροποποιούν ή συμπληρώνουν τον Κανονισμό χορήγησης δανείων και εργατικών κατοικιών ως και η κατάρτιση των σχεδίων των αποφάσεων έγκρισης δανείων, των συμβάσεων, των τύπων των παραχωρητηρίων, των συστάσεων οριζοντίων ιδιοκτησιών των οικισμών και των κανονισμών εσωτερικής λειτουργίας αυτών (σε συνεργασία και με το Τμήμα Κοστολόγησης) ως και των αποφάσεων περί των απαιτουμένων δικαιολογητικών προς νομιμοποίηση των δικαιούχων στέγασης, σύμφωνα με την ισχύουσα νομοθεσία. 5.Η διαρκής αναμόρφωση, απλούστευση και τυποποίηση των διαδικασιών για την χορήγηση των δανείων, τις κληρώσεις και την παραχώρηση των εργατικών κατοικιών, σε συνεργασία, με την Δ/νση Πληροφορικής και Απλούστευσης των Διαδικασιών. 6.Η εκπόνηση των σχεδίων των πάσης φύσεως εγγράφων σε συνεργασία με το Τμήμα Απλούστευσης Διαδικασιών και Παραγωγικότητος της Δ/νσης Πληροφορικής και Απλούστευσης Διαδικασιών (ειδοποιήσεων προς δικαιούχους, αυτοψιών, εισηγήσεων προς Δ.Σ. ανακοινώσεων κλπ. αιτήσεων, φύλλων ελέγχου, δικαιολογητικών εξάλειψης υποθηκών κλπ.) και η επιμέλεια διάθεσης αυτών προς τις περιφερειακές υπηρεσίες. γ)Τμήμα Κοινωνιολογικής Έρευνας. Στην αρμοδιότητα αυτού ανήκει: 1.Η πραγματοποίηση κοινωνιολογικών ερευνών και μελετών με αντικείμενο τις κοινωνικές όψεις των στεγαστικών προγραμμάτων και άλλων συναφών δραστηριοτήτων του Ο.Ε.Κ. Ειδικώτερα, οι ως άνω έρευνες και μελέτες θα πρέπει ν’ αφορούν: 1α.Τα εμφανιζόμενα στους υπάρχοντες οικισμούς του Ο.Ε.Κ. προβλήματα κοινωνικών δυσλειτουργιών και την λήψη μέτρων για την πρόληψη ή αντιμετώπισή τους. 1β.Τον κοινωνιολογικό προβληματισμό για τα μελλοντικά κατασκευαστικά προγράμματα του Ο.Ε.Κ. 1γ.Τις κοινωνιολογικές όψεις της δανειοδοτικής πολιτικής του Ο.Ε.Κ. και τα προβλήματα κοινωνικού χαρακτήρα που ενδεχόμενα θ’ ανακύπτουν. 1δ.Τον συστηματικό κοινωνιολογικό προβληματισμό σχετικά με νέες δυνατές μορφές στεγαστικών προγραμμάτων που ενδεχόμενα θα μπορούσε να υιοθετηθούν από τον Ο.Ε.Κ. 1ε.Τις κοινωνιολογικές όψεις της επικοινωνίας του Ο.Ε.Κ. με τους δικαιούχους του και γενικώτερα με την Κοινή Γνώμη. 2.Η παρακολούθηση των δραστηριοτήτων στον τομέα της Κοινωνιολογικής Έρευνας των Οργανισμών Κοινωνικής Κατοικίας στις Χώρες του Εξωτερικού. 3.Η πραγματοποίηση, σε συνεργασία με το Τμήμα Εκπαίδευσης προσωπικού της Δ/νσης Δ/κού, διαλέξεων, σεμιναρίων και άλλων συναφών εκδηλώσεων για τα στελέχη και γενικώτερα για το προσωπικό του Ο.Ε.Κ. με περιεχόμενο: 3α.Τις αναφερόμενες στην παραγρ. 1 κοινωνιολογικές έρευνες και μελέτες για τους διάφορους τομείς δραστηριοτήτων του Ο.Ε.Κ. 3β.Την εκλαΐκευση χρήσιμων για τις υπηρεσίες του Ο.Ε.Κ. γνώσεων κοινωνιολογίας των κατοικημένων χώρων». 3γ.Την ενημέρωση για τα προγράμματα κοινωνικής κατοικίας άλλων χωρών και για τα αποτελέσματα σχετικών διεθνών συναντήσεων. 15.Β.β.62 Οργανισμός Εργατικής Κατοικίας δ)Τμήμα Ακίνητης Περιουσίας. Στην αρμοδιότητα αυτού ανήκει: 1.Η διαπραγμάτευση με άλλους φορείς (Δήμους, Κοινότητες, ΝΠΔΔ, ΝΠΙΔ και Δημόσιο), σε συνεργασία με το Τμήμα επεξεργασίας Στεγαστικών προγραμμάτων, για την εξεύρεση και απόκτηση από αυτούς κατάλληλων οικοπεδικών εκτάσεων για την ανέγερση εργατικών κατοικιών. 2.Η επιμέλεια εισήγησης προς το Δ.Σ. (ύστερα από πρόταση της Δ/νσης Μελετών Έργων) για την αγορά οικοπεδικών εκτάσεων από ιδιώτες για την ανέγερση εργατικών κατοικιών. 3.Η προώθηση διαδικασιών ανταλλαγών (ή παραχωρήσεων) με (ή προς) τρίτους οικοπεδικών εκτάσεων ιδιοκτησίας Ο.Ε.Κ. Επίσης η προώθηση διαδικασιών απαλλοτριώσεων οικοπεδικών χώρων και των πράξεων τακτοποιήσεων ή απαλλοτριώσεων ένεκα ρυμοτομίας. 4.Η διαδικασία αποβολής καταπατητών από τα οικόπεδα του Ο.Ε.Κ. σε συνεργασία με την Νομική Υπηρεσία. 5.Η παρακολούθηση της κατάστασης της ακίνητης περιουσίας (κτιρίων, καταστημάτων, αιθουσών, οικοπέδων). 6.Η δημιουργία και διαρκής ενημέρωση, αρχείου ακίνητης περιουσίας (τίτλοι, αποφάσεις, σχέδια). 7.Η επιμέλεια για τον τρόπο διάθεσης (παραχώρηση, μίσθωση) των αιθουσών και καταστημάτων που βρίσκονται στους οικισμούς Ο.Ε.Κ. (σε Δήμους, σε ιδιώτες, σε άλλους φορείς). 8.Η μέριμνα για την αποστολή στο Τμήμα κοστολόγησης των απαιτουμένων οικονομοτεχνικών στοιχείων των αποκτουμένων από τον Ο.Ε.Κ. οικοπέδων. Άρθρο 5 Διάρθρωση και Αρμοδιότητες Διεύθυνσης Μελετών Έργων 1.Η Διεύθυνση Μελετών Έργων αποτελείται από τα εξής Τμήματα: α)Τμήμα Τοπογραφικό. β)Τμήμα Πολεοδομικών Μελετών. γ)Τμήμα Αρχιτεκτονικών Μελετών. δ)Τμήμα Στατικών Μελετών. ε)Τμήμα Ηλεκτρομηχανολογικών Μελετών. στ)Τμήμα Μελετών Έργων Υποδομής. ζ)Τμήμα Έρευνας Τεχνολογίας και Κατασκευών. η)Γραφείο Έκδοσης Οικοδομικών Αδειών (υπαγόμενο στη Δ/νση). 2.Οι αρμοδιότητες της Διεύθυνσης Μελετών Έργων ανάγονται στα παρακάτω θέματα που κατανέμονται μεταξύ των Τμημάτων αυτής ως ακολούθως: α)Τμήμα Τοπογραφικό. Στην αρμοδιότητα αυτού ανήκει: 1.Η μέριμνα για την διενέργεια διαγωνισμών, για την εξεύρεση κατάλληλων οικοπεδικών εκτάσεων προς ανέγερση εργατικών κατοικιών στις πόλεις, που θα καθορίζονται από το τμήμα επεξεργασίας στεγαστικών προγραμμάτων της Δ/νσης Στεγαστικής Συνδρομής. 2.Η μέριμνα σύνταξης πρότασης (προς το Τμήμα Επεξεργασίας Στεγαστικών Προγραμμάτων της Δ/νσης Στεγαστικής Συνδρομής) για την αγορά των καταλληλότερων οικοπεδικών εκτάσεων, που προσφέρονται κατά τους διαγωνισμούς της παραγρ. 1. 3.Η μέριμνα για τις πάσης φύσεως καταμετρήσεις των προς αγορά ή απαλλοτρίωση οικοπέδων, η σύνταξη τοπογραφικών διαγραμμάτων και η λήψη υψομετρικών ή άλλων στοιχείων που είναι απαραίτητο για την εκπόνηση των οικιστικών μελετών και των μελετών έργων υποδομής: 4.Η χορήγηση λεπτομερών στοιχείων για την εκπόνηση της μελέτης της χάραξης των οικισμών και ο έλεγχος της ορθότητας χάραξης όπου απαιτείται. 5.Ο έλεγχος του σχεδίου εφαρμογής (κτηματολόγιο) που συντάσσει ο εργολάβος και η παροχή στοιχείων για την κοστολόγηση των κατοικιών. 6.Η εκπόνηση σχεδιαστικών εργασιών και η αναπαραγωγή των σχεδίων που αφορούν το Τμήμα. 7.Η επιμέλεια για την συγκέντρωση τοπογραφικών στοιχείων, που απαιτούνται προκειμένου σε συνεργασία με την Νομική Υπηρεσία και το Τμήμα Ακίνητης περιουσίας να προωθούνται οι διαδικασίες αποβολής καταπατητών. 8.Η σύνταξη των τοπογραφικών διαγραμμάτων για τις πωλήσεις, ανταλλαγές ή παραχωρήσεις οικοπεδικών χώρων από ή σε τρίτους (Δήμους, Ο.Σ.Κ. Εργατική Εστία και εν γένει Δημόσιους Οργανισμούς). 9.Συγκέντρωση αρχείου χαρτών ρυθμιστικών σχεδίων πόλεων. β)Τμήμα Πολεοδομικών Μελετών Στην αρμοδιότητα αυτού ανήκει: 1.Η μέριμνα για την συλλογή των απαραίτητων στοιχείων για τις πολεοδομικές μελέτες. 2.Η εκπόνηση της πολεοδομικής μελέτης των οικιστικών συγκροτημάτων με όλα τα απαραίτητα πολεοδομικά σχέδια εφαρμογής καθώς και μελέτη διαμόρφωσης των ελευθέρων χώρων και των χώρων πρασίνου των οικισμών. 3.Η μέριμνα για την υποβολή προς έγκριση στο Υπουργείο Περιβάλλοντος, Χωροταξίας και Δημοσίων Έργων (Υ.Π.Ε.Χ.Ω.Δ.Ε.) ή στις αρμόδιες Νομαρχίες των πολεοδομικών μελετών των οικισμών που πρόκειται να κατασκευαστούν εκτός σχεδίου πόλης. Επίσης η μέριμνα για την έκδοση των σχετικών εγκριτικών Διαταγμάτων από το Υπουργείο Περιβάλλοντος, Χωροταξίας και Δημοσίων Έργων (Υ .Π.Ε.Χ.Ω.Δ.Ε.) ή των σχετικών εγκριτικών αποφάσεων από τις αρμόδιες Νομαρχίες. 4.Η συμμετοχή στις Επιτροπές Διαγωνισμού εξεύρεσης καταλλήλων οικοπέδων για ανέγερση οικισμών. 5.Η σύνταξη των τροποποιητικών πολεοδομικών μελετών που απαιτούνται κατά την κατασκευή των οικισμών. 6.Η μέριμνα για την αποστολή στο Τμήμα Κοστολογήσεως των απαιτουμένων για το αντικείμενο των πολεοδομικών στοιχείων κάθε Οικισμού που αποπερατώνεται και κατοικείται. 7.Η εκπόνηση των σχεδιαστικών εργασιών και η αναπαραγωγή των σχεδίων που αφορούν στο Τμήμα. γ)Τμήμα Αρχιτεκτονικών Μελετών. Στην αρμοδιότητα αυτού ανήκει: 1.Η εκπόνηση μελετών διαφόρων τύπων κατοικιών, καθώς και άλλων κτιρίων κοινής εξυπηρέτησης (καταστήματα, αίθουσες συγκέντρωσης κ.λπ.). 2.Η μέριμνα για διαρκή ενημέρωση και συλλογή στοιχείων σχετικά με την αρχιτεκτονική διάρθρωση και τη κατασκευή (δομικά υλικά) των κτιρίων. 3.Η σύνταξη των οικονομικών τευχών και των τεχνικών προδιαγραφών των οικοδομικών έργων που δημοπρατούνται. 4.Η σχεδίαση των αρχιτεκτονικών μελετών καθώς και η αναπαραγωγή των σχεδίων. 5.Οι τροποποιήσεις των μελετών που κρίνονται αναγκαίες για συνέχιση συγκεκριμένου έργου, ή για παραπέρα εφαρμογή της μελέτης. 6.Η μελέτη θερμομόνωσης. 7.Η συμμετοχή στις Επιτροπές Διαγωνισμού εξεύρεσης καταλλήλων οικοπέδων για ανέγερση οικισμών. 8.Η μέριμνα για την ενημέρωση του Τμήματος Κοστολόγησης για κάθε νέο τύπου κατοικίας και η αποστολή των απαιτουμένων στοιχείων. 9.Η αρχειοθέτηση των σχεδίων. δ)Τμήμα Στατικών Μελετών Στην αρμοδιότητα αυτού ανήκει: 1.Η μέριμνα για τη σύνταξη των στατικών μελετών των κτιριακών και τεχνικών έργων των οικισμών. 2.Η σύνταξη συμπληρωματικών και τροποποιητικών στατικών μελετών των κτιρίων και τεχνικών έργων όπου απαιτείται στη φάση κατασκευής των έργων των οικισμών. 3.Η επιμέλεια για τη διενέργεια εδαφοτεχνικής έρευνας και γεωλογική εξέταση του εδάφους όπου τούτο απαιτείται σε οικόπεδα που Ο.Ε.Κ. για την ασφαλή θεμελίωση των κτιρίων και τεχνικών έργων. Η σύνταξη των απαραίτητων οικονομικών τευχών και τεχνικών προδιαγραφών για την δημοπράτηση των παραπάνω έργων. 4.Η εκπόνηση των σχεδιαστικών εργασιών και η αναπαραγωγή των σχεδίων που αφορούν στο Τμήμα. 5.Η συμμετοχή στις Επιτροπές Διαγωνισμού εξεύρεσης καταλλήλων οικοπέδων για ανέγερση οικισμών. ε)Τμήμα Ηλεκτρομηχανολογικών Μελετών Στην αρμοδιότητα αυτού ανήκει: 1.Η επιμέλεια της σύνταξης των μελετών των ηλεκτρολογικών και μηχανολογικών εγκαταστάσεων των κτιρίων και των έργων υποδομής (θέρμανσης, υδραυλικών εγκαταστάσεων, ανελκυστήρων, ηλεκτρολογικών εγκαταστάσεων, αντλιοστασίων, εγκαταστάσεων βιολογικών σταθμών). 2.Η σύνταξη των οικονομικών τευχών και των τεχνικών προδιαγραφών των ηλεκτρομηχανολογικών έργων που δημοπρατούνται. 3.Η εκπόνηση πάσης φύσεως σχεδιαστικών εργασιών αρμοδιότητος του Τμήματος. 4.Οι τροποποιήσεις των μελετών που κρίνονται αναγκαίες και αφορούν στις ηλεκτρομηχανολογικές εγκαταστάσεις των παραπάνω έργων. στ)Τμήμα Μελετών Έργων Υποδομής Στην αρμοδιότητα αυτού ανήκει: 1.Η μέριμνα για τη συλλογή των στοιχείων που απαιτούνται για τη σύνταξη των μελετών έργων υποδομής των οικισμών. (Μετά τη σελ. 68,894) Σελ. 68,895 Τεύχος ΙΑ-8-3 Σελ. 11 Οργανισμός Εργατικής Κατοικίας 15.Β.β.62 2.Η μέριμνα για εξασφάλιση από τους αρμόδιους φορείς ύδατος και η σύνδεση με υπάρχοντα ή υπό κατασκευή δίκτυα αποχέτευσης, ομβρίων, ύδρευσης στους οικισμούς. 3.Η εκπόνηση των μελετών Έργων Οδοποιΐας και υψομετρικής διαμόρφωσης των κοινοχρήστων χώρων, των δικτύων αποχέτευσης, ομβρίων υδάτων και ύδρευσης των οικισμών καθώς και η εκπόνηση των τροποποιήσεων για τις οποίες απαιτείται εκτεταμένη ανασύνταξη μελέτης. 4.Η σύνταξη οικονομικών τευχών και τεχνικών προδιαγραφών των έργων υποδομής που δημοπρατούνται. 5.Η συμμετοχή στις Επιτροπές Διαγωνισμού απόκτησης καταλλήλων οικοπέδων για την ανέγερση οικισμών. 6.Η εκπόνηση των σχεδιαστικών εργασιών και η αναπαραγωγή των σχεδίων που αφορούν στο Τμήμα. ζ)Τμήμα Έρευνας Τεχνολογίας και Κατασκευών Στην αρμοδιότητα αυτού ανήκει: 1.Η διερεύνηση της αγοράς και η συγκέντρωση στοιχείων που αφορούν τα οικοδομικά υλικά. 2.Η ενημέρωση πάνω στην έρευνα και τις νέες μεθόδους κατασκευής. (Όπως προκατασκευή, βιομηχανοποιημένη δόμηση). 3.Η κωδικοποίηση όλων των παραπάνω στοιχείων και ενημέρωση των μελετητών των τμημάτων. 4.Η σύνταξη προδιαγραφών όλων των υλικών και εργασιών που απαιτούνται για την εκτέλεση του κατασκευαστικού έργου του Ο.Ε.Κ. η)Γραφείο έκδοσης οικοδομικών αδειών Στην αρμοδιότητα αυτού ανήκει: 1.Η μέριμνα για την συλλογή των μελετών από τα τμήματα της Δ/νσης και η συγκρότηση φακέλλων για την έκδοση οικοδομικών αδειών των οικισμών. 2.Η σύνταξη του προϋπολογισμού της μελέτης και η μέριμνα για την καταβολή των νομίμων τελών και εισφορών. 3.Η μέριμνα για την έκδοση των οικοδομικών αδειών και των εγκρίσεων των κατά τόπους αντίστοιχων Αρχιτεκτονικών Επιτροπών. 4.Η μετάβαση στα κατά τόπους πολεοδομικά γραφεία και η παράσταση στις συνεδριάσεις των Αρχιτεκτονικών Επιτροπών για την έκδοση των οικοδομικών αδειών. 5.Η μέριμνα για την συλλογή και αποστολή τυχόν συμπληρωματικών στοιχείων (Έκδοση ΦΕΚ, εγκριτικών Αποφάσεων Νομαρχών, αρχιτεκτονική επιτροπή, δασαρχείο και ό,τι άλλο προβλέπεται από την ισχύουσα Νομοθεσία). Άρθρο 6 Διάρθρωση και Αρμοδιότητες Διεύθυνσης Κατασκευών 1.Η Διεύθυνση Κατασκευών αποτελείται από τα εξής τμήματα: α)Τμήμα Δημοπρατήσεων Έργων β)Τμήμα Ελέγχου και Πιστοποιήσεων Έργων γ)Τμήμα Επιθεώρησης Έργων δ)Τμήμα Καταμερισμού δαπάνης παραχωρουμένων κατοικιών. Οι αρμοδιότητες της Δ/νσης Κατασκευών ανάγονται στα παρακάτω θέματα που κατανέμονται μεταξύ των Τμημάτων αυτής ως ακολούθως: α)Τμήμα Δημοπρατήσεων Έργων Στην αρμοδιότητα αυτού ανήκει: 1.Η σύνταξη των τελικών τευχών δημοπρατήσεων (τιμολόγιο, προϋπολογισμός, ειδική συγγραφή υποχρεώσεων, διακήρυξη) που απαιτούνται για τη δημοπράτηση των Σελ. 68,896 Τεύχος ΙΑ-8-3 Σελ. 12 έργων με βάση τις μελέτες, τεχνικές περιγραφές και προμετρήσεις που εκπονούνται από τη Δ/νση Μελετών σύμφωνα με το άρθρο 4 του Ν. 1418/84 (ΦΕΚ 23/τ.Α) και τα άρθρα 3, 4 και 5 του Π.Δ. 609/85 (ΦΕΚ 223/τ.Α). 2.Η επιμέλεια για τη διαδικασία διενέργειας των διαγωνισμών από της δημοσίευσης των περιληπτικών διακηρύξεων μέχρι της σύνταξης και της υπογραφής των εργολαβικών συμβάσεων σύμφωνα με το άρθρο 5 του Ν. 1418/84 (ΦΕΚ 23/τ.Α) και των άρθρων 5, 6, 7, 8, 9 έως και 27 του Π.Δ. 609/85 (ΦΕΚ 223/τ.Α). 3.Ο έλεγχος και η σύνταξη επιστημονικών χρονοδιαγραμμάτων (GANT, πρόγραμμα εκτίμησης και τεχνικής εποπτείας (P.E.R.T.) εκτέλεσης των έργων σε συνεργασία με το Τμήμα Μηχανογράφησης σύμφωνα με το άρθρο 5 του Ν. 1418/84 (ΦΕΚ 23/τ.Α) και το άρθρο 32 του Π.Δ. 609/85 (ΦΕΚ 223/τ.Α). 4.Η επιμέλεια για τη διαδικασία ανάθεσης και εκπόνησης μελετών από τη δημοσίευση της πρόσκλησης εκδήλωσης ενδιαφέροντος μέχρι της υπογραφής της σχετικής σύμβασης, σύμφωνα με την ισχύουσα κάθε φορά νομοθεσία (Ν. 716/77 ΦΕΚ 295/τ.Α). 5.Η επιμέλεια επίσης για τη διαδικασία διενέργειας αρχιτεκτονικών διαγωνισμών με βάση τις κείμενες διατάξεις. 6.Η επιμέλεια σύνταξης των προγραμματικών Συμβάσεων σύμφωνα με το άρθρο 11 του Ν. 1416/84 (ΦΕΚ 23/τ.Α). β)Τμήμα Ελέγχου και Πιστοποιήσεων Έργων Στην αρμοδιότητα αυτού ανήκει: 1.Η μέριμνα για τη σύνταξη κοινών προγραμμάτων ελέγχου και παρακολούθησης των έργων σε συνεργασία με το Τμήμα μηχανογράφησης. 2.Η χορήγηση στη Μηχανογραφική Υπηρεσία του Υπουργείου Περιβάλλοντος, Χωροταξίας και Δημοσίων Έργων (Υ.Π.Ε.Χ.Ω.Δ.Ε.), σύμφωνα με τις κείμενες διατάξεις, εγκυκλίους κ.λπ. όλων των στοιχείων για κάθε νέο έργο και η ενημέρωσή της για τις οικονομικές μεταβολές του μέχρι την περαίωσή του. 3.Η χορήγηση στις υπηρεσίες όλων των στοιχείων της οικοδομικής δραστηριότητας του Ο.Ε.Κ. βάσει των σχετικών διατάξεων. 4.Η έγκαιρη ενημέρωση της Διεύθυνσης για την περαίωση των εργασιών κάθε οικισμού προκειμένου να κινηθεί η διαδικασία κλήρωσης και παράδοσης των κατοικιών στους δικαιούχους και η επιμέλεια της παραχώρησής τους. 5.Η επιμέλεια για την τήρηση των συμβατικά συμφωνηθέντων στοιχείων και ο έλεγχος των πιστοποιήσεων (και επί τόπου αν τούτο απαιτηθεί) σύμφωνα με το άρθρο 10 του Ν. 1418/84 (ΦΕΚ 23/τ.Α) και τα άρθρα 40, 41 του Π.Δ. 609/85 (ΦΕΚ 223/τ.Α). 6.Η επιμέλεια για τη σύνταξη πρωτοκόλλων κανονισμού νέων τιμών μονάδων και Συγκριτικών Πινάκων σύμφωνα με το άρθρο 8 του Ν. 1418/84 (ΦΕΚ 23/τ.Α) και τα άρθρα 43 και 44 του Π.Δ. 609/85 (ΦΕΚ 223/τ.Α). 7.Η επιμέλεια για τον ορισμό σε κάθε εργοτάξιο αμέσως με την έναρξη των εργασιών εμπείρου και κατάλληλου προσωπικού επίβλεψης όπως ορίζεται στο άρθρο 6 του Ν. 1418/84 (ΦΕΚ 23/τ.Α) και στο άρθρο 28 του Π.Δ. 609/85 (ΦΕΚ 223/τ.Α). Επίσης έχει την επιμέλεια για την έκδοση οδηγιών για την καλύτερη ενημέρωση και οργάνωσή του, τον έλεγχο αυτού κατά την άσκηση των καθηκόντων του, και σε περίπτωση που δεν ανταποκρίνεται στις υποχρεώσεις του την εισήγηση για την αντικατάστασή του (σε συνεργασία με τις κατά τόπους Περιφερειακές Δ/νσεις). 8.Η εξέταση ενστάσεων, αιτήσεων θεραπείας, προσφυγών κ.λπ. σύμφωνα με τα άρθρα 12, 13 και 14 του Ν. 1418/84 (ΦΕΚ 23/τ.Α) και το άρθρο 57 του Π.Δ. 609/85 (ΦΕΚ 223/τ.Α) και η παρακολούθησή τους μέχρι τη λήψη τελικών αποφάσεων. 9.Η προέγκριση εκτέλεσης νέων εργασιών που θα βελτιώνουν ή θα τροποποιούν την κατασκευή. 15.Β.β.62 Οργανισμός Εργατικής Κατοικίας 10.Η επιμέλεια εκκαθάρισης εργολαβιών που περατώθηκαν κανονικά ή μη κανονικά σύμφωνα με τα άρθρα 9 και 11 του Ν. 1418/84 (ΦΕΚ 23/τ.Α) και τα άρθρα 47, 48, 49 έως και 56 του Π.Δ. 609/85 (ΦΕΚ 233/τ.Α). 11.Ο έλεγχος των επιμετρήσεων σύμφωνα με το άρθρο 38 του Π.Δ. 609/85 (ΦΕΚ 223/τ.Α) και όλες τις αρμοδιότητες που απορρέουν από το Ν. 1418/84 (ΦΕΚ 23/τ.Α) και το Π.Δ. 609/85, δηλαδή τον έλεγχο τήρησης των προθεσμιών και την επιβολή των ποινικών ρητρών (άρθρ. 36 του Π.Δ. 609/85), ή την καταβολή «πριμ» (άρθρ.37 του Π.Δ. 609/85) την επιμέλεια για τη χορήγηση προκαταβολής (άρθρ. 39 του Π.Δ. 609/85), τη χορήγηση πιστοποιητικών εμπειρίας του Μητρώου Εμπειρίας Επιχειρήσεων (Μ.Ε.Ε.Π.) του μητρώου Εμπειρίας Κατασκευαστών (Μ.Ε.Κ.) (άρθρ. 15, 16 και 17 του Ν. 1418/84 και το Π.Δ. 472/85 (ΦΕΚ 168/τ.Α) και το άρθρο 60 του Π.Δ. 609/85). 12.Η παροχή στο Τμήμα κοστολόγησης πάσης φύσης στοιχείων και ειδικότερα: κατάλογο με τους αριθμούς συμβατικών σχεδίων, τροποποιητικά σχέδια που αφορούν το περίγραμμα των κτιρίων και των κοινοχρήστων, οικονομικά στοιχεία χωριστά για τις κατοικίες, τα κτίρια Ο.Ε.Κ. και τα κοινωφελή έργα. γ)Τμήμα Επιθεώρησης Έργων Στην αρμοδιότητα αυτού ανήκει: 1.Ο έλεγχος των συμβατικών στοιχείων του έργου για τον εντοπισμό τυχόν υπαρχουσών ασυμφωνιών και αντιμετώπισή τους καθώς και ενημέρωση των αντίστοιχων τμημάτων για διόρθωση των τευχών και σχεδίων. Ο έλεγχος επί τόπου των πιστοποιήσεων, που υποβάλλονται από τους αναδόχους των έργων. 21.Η διόρθωση των σχεδίων εφαρμογής μικρής έκτασης και ενημέρωση των αρμοδίων τμημάτων, του επιβλέποντος μηχανικού και του αναδόχου. 3.Η ενημέρωση και παροχή διευκρινήσεων τους επιβλέποντες μηχανικούς και στους αναδόχους των έργων. 4.Η συχνή επιθεώρηση των έργων σύμφωνα με την κείμενη νομοθεσία για τον έλεγχο των έργων και την εφαρμογή των τευχών και σχεδίων καθώς και η επισήμανση των κακοτεχνιών ή των αντισυμβατικών εργασιών. 5.Οι προτάσεις για βελτιώσεις και τροποποιήσεις των μελετών για ορθολογικότερη εφαρμογή τους. 6.Η παροχή στοιχείων για τη σύνταξη μελετών των ελευθέρων χώρων των οικισμών, όπου αυτές δεν έχουν γίνει. 7.Η επιθεώρηση όλων των οικοπέδων που αγοράζει ο Ο.Ε.Κ. και η σύνταξη εκθέσεων για την υπάρχουσα βλάστηση και τη συντήρησή της και υποβολή προτάσεων για την εκμετάλλευση του γηπέδου ή την παραχώρηση της εκμετάλλευσης σε κρατικούς φορείς. 8.Η επίβλεψη των έργων πρασίνου που εκτελούνται από τον Ο.Ε.Κ. και η επιθεώρηση των έργων που εκτελούνται με προγραμματικές συμβάσεις και χρηματοδότηση του Ο.Ε.Κ. σύμφωνα με το άρθρο 11 του Ν. 1416/84 (ΦΕΚ 23/τ.Α) ή βάση κοινών προγραμμάτων με άλλους φορείς. 9.Η επιθεώρηση όλων των κοινωφελών έργων των οικισμών. δ)Τμήμα Καταμερισμού Δαπάνης Παραχωρουμένων Κατοικιών: Στην αρμοδιότητα αυτού ανήκει: 1.Η κοστολόγηση με βάση τα οικονομικά και τα λοιπά στοιχεία κάθε εργολαβίας και συγκεκριμένα του σχετικού εγκεκριμένου από το Δ.Σ.-Ο.Ε.Κ. ειδικού λογαριασμού, των αρχιτεκτονικών σχεδίων με τις τροποποιήσεις τους, του τοπογραφικού του οικοπέδου με τους τίτλους κυριότητας, του σχεδίου κλήρωσης των κατοικιών, του εγκεκριμένου πολεοδομικού σχεδίου κλήρωσης των κατοικιών του εγκεκριμένου πολεοδομικού σχεδίου και της οικοδομικής άδειας ανέγερσης του οικισμού, πρώτα του μέρους των κατοικιών που ανεγείρονται από τον Ο.Ε.Κ. και χρεώνονται στους δικαιούχους, και κατόπιν όλων των άλλων έργων που κατασκευάζονται και βαρύνουν τον Ο.Ε.Κ. 2.Η επιμέλεια για τη σύνταξη πινάκων αναλογισμού των οικισμών και η κατάρτιση φακέλλων ξεχωριστά για κάθε οικισμό που περιέχει όλα τα προβλεπόμενα από το νόμο στοιχεία για τη σύνταξη στη συνέχεια από το Τμήμα Παραχωρητηρίων των Κανονισμών των πολυκατοικιών, των πράξεων σύστασης οριζοντίων ιδιοκτησιών. Τα στοιχεία οικονομικά, τεχνικά και άλλα, θα συγκεντρώνονται με ευθύνη των αρμοδίων τμημάτων. Άρθρο 7 Διάρθρωση και αρμοδιότητες Διεύθυνσης Διοικητικού 1.Η Διεύθυνση Διοικητικού αποτελείται από τα εξής Τμήματα: α)Το Τμήμα Διοίκησης Προσωπικού β)Το Τμήμα Εκπαίδευσης Προσωπικού γ)Το Τμήμα Γραμματείας και Πρωτοκόλλου Οι αρμοδιότητες της Διεύθυνσης Διοικητικού ανάγονται στα παρακάτω θέματα, που κατανέμονται μεταξύ των Τμημάτων της ως ακολούθως: α)Τμήμα Διοίκησης Προσωπικού Στην αρμοδιότητα αυτού ανήκει: Ο χειρισμός όλων των θεμάτων που σχετίζονται με την υπηρεσιακή κατάσταση όλων των κατηγοριών του Προσωπικού και η έκδοση των σχετικών πράξεων και αποφάσεων, ειδικότερα: 1.Η κατάρτιση και τήρηση του Μητρώου, των πινάκων και των ατομικών φακέλλων του Προσωπικού. 2.Η τήρηση του ωραρίου εργασίας και η εν γένει επίβλεψη του Προσωπικού. 3.Η επεξεργασία των συμβάσεων του προσωπικού με σχέση εργασίας Ιδιωτικού Δικαίου και συμβάσεων έργου σε συνεργασία με την Νομική Υπηρεσία και η επιμέλεια για την υπογραφή αυτών. 4.Ο χειρισμός όλων των θεμάτων οργάνωσης των Υπηρεσιών του Οργανισμού. 5.Η επεξεργασία στοιχείων για την εκτίμηση των αναγκών του Οργανισμού σε θέσεις προσωπικού για την κατανομή τους σε Κατηγορίες, Κλάδους, βαθμούς ή ειδικότητες. 6.Η επεξεργασία στοιχείων για την αριθμητική σύνθεση και τις αριθμητικές μεταβολές του Προσωπικού. (Πρόβλεψη της αριθμητικής εξέλιξης του Προσωπικού). 7.Η συγκέντρωση, επεξεργασία και χορήγηση αιτουμένων στατιστικών και άλλων στοιχείων σχετικών με την δυναμικότητα και τη σύνθεση του Προσωπικού. 8.Η επιμέλεια έκδοσης εσωτερικών εγκυκλίων και οδηγιών. 9.Η σύνταξη των εισηγητικών εκθέσεων των απευθυνομένων στα διοικητικά δικαστήρια επί προσφυγών ή αιτήσεων ακυρώσεως υπαλλήλων κατά πράξεων της Διοίκησης σε συνεργασία με την Νομική Υπηρεσία (Ν.Υ.). β)Τμήμα Εκπαίδευσης Προσωπικού Στην αρμοδιότητα αυτού ανήκει: 1.Η μέριμνα για την διακρίβωση των αναγκών εκπαίδευσης του Προσωπικού. 2.Η μέριμνα για την κατάρτιση και εφαρμογή προγραμμάτων εκπαίδευσης Προσωπικού στο εσωτερικό ή εξωτερικό, στα πλαίσια της ισχύουσας κάθε φορά σχετικής νομοθεσίας. 3.Η τήρηση Μητρώου μετεκπαιδευθέντων και η μέριμνα για την αξιοποίηση αυτών σε συνεργασία με το Τμήμα Διοίκησης. 4.Η μέριμνα για την οργάνωση και λειτουργία της Κεντρικής Βιβλιοθήκης. 5.Ο συντονισμός για την κωδικοποίηση της νομοθεσίας περί Ο.Ε.Κ. και των διοικητικών οδηγιών σε συνεργασία με την Νομική Υπηρεσία. 6.Η μέριμνα για την παραλαβή από το Εθνικό Τυπογραφείο όλων των τευχών της Εφημερίδας της Κυβέρνησης και άλλων εντύπων και η καθ’ ύλην διανομή τους σ’ όλες τις Υπηρεσίες. 7.Η συγκέντρωση των κειμένων που εκδίδονται από τα Κοινοτικά Όργανα και σχετίζονται με τις αρμοδιότητες του Οργανισμού και η διαρκής ενημέρωση με αυτά των καθ’ ύλην αρμοδίων υπηρεσιών του Ο.Ε.Κ. 8.Η μέριμνα για την με απόφαση του Δ.Σ. και έγκριση του Υπουργού Εργασίας, συμμετοχή εκπροσώπων του Ο.Ε.Κ. στις δραστηριότητες των κοινοτικών οργάνων ή άλλων φορέων του Εξωτερικού που σχετίζονται με τους σκοπούς του Ο.Ε.Κ. και η αποκατάσταση συνεχούς επικοινωνίας με αυτές. 9.Η μέριμνα προώθησης και παρακολούθηση της διαδικασίας μέχρι της δημοσίευσής τους των νομοθετικών κειμένων (νόμων, Προεδρικών Διαταγμάτων ή Υπουργικών Αποφάσεων) που καταρτίζονται από τις αρμόδιες κατά περίπτωση υπηρεσίες. γ)Τμήμα Γραμματείας και Πρωτοκόλλου Στην αρμοδιότητα αυτού ανήκει: 1.Η γραμματειακή εξυπηρέτηση του Δ.Σ. και του τεχνικού Συμβουλίου. 2.Η δακτυλογράφηση και αναπαραγωγή εγγράφων και εντύπων. 3.Η βεβαίωση από τον Προϊστάμενο της Γραμματείας ή το νόμιμο αναπληρωτή του της ακριβείας αντιγράφων, ή φωτοτυπημένων εγγράφων εκ του Αρχείου του Τμήματος ή του Γενικού Πρωτοκόλλου. 4.Η τήρηση του Εμπιστευτικού Πρωτοκόλλου του Οργανισμού και του Αρχείου αυτού. 5.Η μέριμνα για τη βεβαίωση από τον Προϊστάμενο ή το νόμιμο αναπληρωτή του γνησίου της υπογραφής του προσωπικού και των πολιτών. 6.Η μέριμνα για τη φύλαξη του καταστήματος της Υπηρεσίας. 7.Η μέριμνα για τη λειτουργία του τηλεφωνικού κέντρου, των τηλετύπων και λοιπών μέσων επικοινωνίας. 8.Η τήρηση του Γενικού Πρωτοκόλλου και του Αρχείου αυτού. 9.Η διακίνηση και διεκπεραίωση της αλληλογραφίας όλων των Υπηρεσιών του Ο.Ε.Κ. (Μετά τη σελ. 68,896) Σελ. 68,897 Τεύχος ΙΑ-8-3 Σελ. 13 Οργανισμός Εργατικής Κατοικίας 15.Β.β.62 10.Η μέριμνα για τη σύσταση πάγιας προκαταβολής χαρτοσήμου του Δημοσίου καθώς και εντύπων υπευθύνων δηλώσεων σύμφωνα με το άρθρο 8 του Ν. 1599/1986 (ΦΕΚ 75/τ.Α) για την εξυπηρέτηση των πολιτών. Για την γραμματειακή εξυπηρέτηση των Υπηρεσιών, που δεν στεγάζονται στο ίδιο κτίριο με τη Διεύθυνση Διοικητικού, τοποθετούνται υπάλληλοι που ανήκουν στο Τμήμα Γραμματείας και Πρωτοκόλλου.